Document ID: 32015D0431

NÕUKOGU OTSUS (EL) 2015/431,
10. märts 2015,
millega muudetakse otsust 1999/70/EÜ riikide keskpankade välisaudiitorite kohta Lietuvos bankas'e välisaudiitorite osas
EUROOPA LIIDU NÕUKOGU,
Võttes arvesse Euroopa Liidu lepingule ja Euroopa Liidu toimimise lepingule lisatud protokolli (nr 4) Euroopa Keskpankade Süsteemi ja Euroopa Keskpanga põhikirja kohta, eriti selle artikli 27 lõiget 1,
võttes arvesse Euroopa Keskpanga 16. detsembri 2014. aasta soovitust EKP/2014/58 Euroopa Liidu Nõukogule Lietuvos bankas'e välisaudiitorite kohta (1)
ning arvestades järgmist:
(1)
Euroopa Keskpanga (EKP) ja eurosüsteemi riikide keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks Euroopa Liidu Nõukogu.
(2)
Nõukogu otsuse 2014/509/EL (2) artikli 1 kohaselt täidab Leedu euro kasutuselevõtuks vajalikud tingimused ning 2003. aasta ühinemisakti (3) artiklis 4 osutatud erand Leedu suhtes tunnistatakse kehtetuks alates 1. jaanuarist 2015.
(3)
EKP nõukogu soovitas määrata Lietuvos bankas'e välisaudiitoriks majandusaastateks 2015-2017 UAB „PricewaterhouseCoopers”.
(4)
On asjakohane järgida EKP nõukogu soovitust ning muuta vastavalt nõukogu otsust 1999/70/EÜ (4),
ON VASTU VÕTNUD KÄESOLEVA OTSUSE:
Artikkel 1
Otsuse 1999/70/EÜ artiklisse 1 lisatakse järgmine lõige:
„19. UAB „PricewaterhouseCoopers” kinnitatakse Lietuvos bankas'e välisaudiitoriks majandusaastateks 2015-2017.”
Artikkel 2
Käesolev otsus jõustub selle teatavakstegemise päeval.
Artikkel 3
Käesolev otsus on adresseeritud Euroopa Keskpangale.
Brüssel, 10. märts 2015

Labels: 2
4
18